ইরানের চাবাহার বন্দরের উপর মার্কিন নিষেধাজ্ঞা শিথিলে ছাড় পেল ভারত

ওয়েবডেস্ক-  ইরানের (Iran)  চাবাহার বন্দরের (Chabahar Port) উপর ৬ মাসের জন্য আমেরিকা্র (America) নিষেধাজ্ঞা শিথিলে বড়সড় ছাড় পেল ভারত । এমনটাই জানিয়েছে ভারতের বিদেশ মন্ত্রক (Ministry of External Affairs of India) । এটি ভারতের (India) একটি বড়সড় কূটনৈতিক বিজয়।

ভারত সরকার গত বছর ইরানের সঙ্গে ১০ বছরের একটি চুক্তি স্বাক্ষর করেছিল। চাবাহারে ৩৭০ মিলিয়ন ডলার বিনিয়োগের প্রতিশ্রুতি দেয় ইন্ডিয়া পোর্টস গ্লোবাল লিমিটেড (আইপিজিএল)।  ভারতকে ২০১৮ সালের প্রথম ডোনাল্ড টাম্প প্রশাসন চাবাহার ব্যবহার করার জন্য ছাড় দেয়। ভারতের বিদেশ মন্ত্রকের মুখপাত্র রণধীর জয়সওয়াল বলেছেন, বাণিজ্য চুক্তি চূড়ান্ত করার বিষয়ে আমরা মার্কিন পক্ষের সঙ্গে যোগাযোগ অব্যাহত রেখেছি। উভয় পক্ষই আলোচনা চালিয়ে যাচ্ছে।

চাবাহারকে ভারত মহাসাগরের প্রবেশদ্বার হিসেবে দেখা হয়। ভারত বন্দরটির শহিদ বেহেস্তি টার্মিনালটি পরিচালনা করছে। এছাড়া আফগানিস্তানের জন্যও চাহাবার বন্দর বেশ গুরুত্বপুর্ণ।

আরও পড়ুন-  ‘ছটী মাইয়া’র অপমান! রাহুল, তেজস্বীকে নিশানা করে বড় মন্তব্য মোদির

চাবাহার বন্দর হল ইরানের একটি কৌশলগত সমুদ্রবন্দর। যা দক্ষিণ-পূর্বে সিস্তান ও বেলুচিস্তান প্রদেশে ওমান উপসাগরের তীরে অবস্থিত। এটি ইরানের একমাত্র বন্দর যা সরাসরি ভারত মহাসাগরে প্রবেশাধিকার দেয়, এটি পাকিস্তানকে এড়িয়ে আফগানিস্তান ও মধ্য এশিয়ার দেশগুলোতে পণ্য পরিবহনে ভারতের জন্য একটি গুরুত্বপূর্ণ বিকল্প পথ হিসেবে কাজ করে। ভারত এই বন্দরটির উন্নয়ন ও পরিচালনার দায়িত্বে আছে। একটি দীর্ঘমেয়াদী চুক্তিও স্বাক্ষরিত হয়েছে।

এই ছাড়ের ফলে বন্দরটির উন্নয়ন অব্যাহত রাখতে পারবে, যা পাকিস্তানকে এড়িয়ে আফগানিস্তান এবং মধ্য এশিয়ার সঙ্গে একটি গুরুত্বপূর্ণ বাণিজ্য প্রবেশদ্বার হিসেবে কাজ করে।

২০১৮ সালে প্রথম ট্রাম্প প্রশাসন ভারতীয় কোম্পানিগুলিকে চাবাহার উন্নয়ন অব্যাহত রাখার ছাড় দেয়। যদিও ওই সময় ইরানের নিষেধাজ্ঞা রেখেছিল ভারত।

দেখুন আরও খবর-